CELEX: 62014TN0204
Language: bg
Date: 2014-03-28 00:00:00
Title: Дело T-204/14: Жалба, подадена на 28 март 2014 г.  — Victor International/СХВП — Ovejero Jiménez и Becerra Guibert (VICTOR)

28.7.2014   
            
            
               BG
            
            
               Официален вестник на Европейския съюз
            
            
               C 245/14
            
         Жалба, подадена на 28 март 2014 г. — Victor International/СХВП — Ovejero Jiménez и Becerra Guibert (VICTOR)
   (Дело T-204/14)
   2014/C 245/20
   Език на жалбата: английски
   
      Страни
   
   
      Жалбоподател: Victor International GmbH (Елмсхорн, Германия) (представители: R. Kaase и J. Plate, lawyers)
   
      Ответник: Служба за хармонизация във вътрешния пазар (марки, дизайни и модели)
   
      Други страни в производството пред апелативния състав: Gregorio Ovejero Jiménez и María Luisa Cristina Becerra Guibert (Аликанте, Испания)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението на втори апелативен състав на Службата за хармонизация във вътрешния пазар (марки, дизайни и модели) от 22 януари 2014 г. по преписка R 2208/2012-2, доколкото е уважено възражението,
            
         
               —
            
            
               да осъди ответника да заплати съдебните разноски,
            
         
               —
            
            
               да осъди встъпилата страна да заплати разноските, направени пред СХВП.
            
         
      Основания и основни доводи
   
   
      Заявител на марката на Общността: жалбоподателят.
   
      Марка на Общността, предмет на спора: словната марка „VICTOR“ за стоки и услуги от класове 25, 28 и 35 — заявка за марка на Общността № 8 4 09  963.
   
      Притежател на марката или знака, на която/който е направено позоваване в подкрепа на възражението: Gregorio Ovejero Jiménez и María Luisa Cristina Becerra Guibert.
   
      Марка или знак, на която/който е направено позоваване в подкрепа на възражението: няколко национални фигуративни марки, съдържащи словния елемент „Victoria“ за стоки и услуги от класове 25 и 35.
   
      Решение на отдела по споровете: частично уважава възражението.
   
      Решение на апелативния състав: отменя частично обжалваното решение.
   
      Изложени основания: нарушение на член 15, параграф 1 от Регламент № 207/2009 във връзка с член 42, параграфи 2 и 4 от Регламент № 207/2009 и правило 22, точки 3 и 4 от Регламент № 2868/95; нарушение на член 15, параграф 1, буква a) във връзка с член 42, параграфи 2 и 3 от Регламент № 207/2009 и нарушение на член 8, параграф 1, буква б) от Регламент № 207/2009.